Във връзка с постъпило уведомление за инвестиционно предложение с вх. № ОВОС-615/09.04.2020г. допълнителна информация с вх. № ОВОС-615-2/05.05.2020г. и становище на БД ИБР Пловдив с изх. № ПУ-01-340(1)/21.05.2020г. за ИП: **„Изграждане на железопътна връзка между жп гара Крумово и летище Пловдив“** в землища на с. Крумово и с. Ягодово, област Пловдивс възложител ДП „НАЦИОНАЛНА КОМПАНИЯ ЖЕЛЕЗОПЪТНА ИНФРАСТРУКТУРА“, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Вашето инвестиционно предложение е за изграждане на железопътна връзка между жп гара Крумово и летище Пловдив в землища на с. Крумово и с. Ягодово, намиращи се в Община Родопи, област Пловдив. От разгледаните три варианта за реализиране на ИП е избран Вариант 2 – вариантът започва от разделен пост (РП) – Родопи, намиращ се на км 1+080. От гара Крумово до РП влаковете ще се движат по съществуваща линия Крумово – Асеновград. В гара Крумово композициите ще се приемат само на първите два приемно - отправни коловози пред приемното задание. Гара летище Пловдив е ситуирана перпендикулярно на пистата за излитане и кацане. Скоростта на движение на влаковете е 80 км/ч, изключение правят кривите до гари Крумово и летище Пловдив. Дължината на новото трасе от РП Родопи до Летище Пловдив е 2,65 км. Така заявеното ИП, попадаща в обхвата на т. 10, буква „в“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

В изпълнение на изискванията на чл. 4а от Наредбата за ОВОС е извършена проверка относно допустимостта на ИП спрямо режимите, определени в действащите Планове за управление на речните басейни (ПУРБ) и Планове за управление за риска от наводнения (ПУРН) на територията на Басейнова дирекция „Източнобеломорски район“ (БДИБР). Съгласно становище с изх. № ПУ-01-340(1)/21.05.2020, копие, от което Ви предоставяме за съобразяване, реализирането на ИП е допустимо от гледна точка на ПУРБ на ИБР и ПУРН на ИБР и постигане целите на околната среда и мерките за постигане на добро състояние на водите при спазване на условията в становището на БД ИБР.

За извършване на преценката е необходимо да внесете в „Едно гише” на РИОСВ-Пловдив писмено искане по образец с приложена към него подробно разработена информация в съответствие с Приложение № 2 към чл. 6 от Наредбата за ОВОС (посл изм. и доп. ДВ бр.8/2018г.), в един екземпляр на хартиен и един екземпляр на цифров носител.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000194 „Река Чая“.

Копие на писмото е изпратено до Община Родопи, Кметство с. Крумово, Кметство с. Ягодово, БД ИБР Пловдив

Отговорено от РИОСВ-Пловдив на 28.05.2020г.